James Bond: Thunderball

***James Bond: Thunderball*** alebo ***Thunderball*** je britsko-americký špionážno-akčno-dobrodružný triler z roku 1965, ktorý režíroval Terence Young. Ide o v poradí štvrtú oficiálnu bondovku v ktorej hlavnú úlohu agenta 007 hrá Sean Connnery po štvrtýkrát. Kniha *Thunderball* je deviata bondovka od Iana Fleminga, bola vydaná v roku 1961.

## Dej
Bombardér letectva Nato s dvoma atómovými raketami na palube zmizol v Karibskom mori. Situácia sa vyhrotila, keď organizácia SPECTRE informovala britskú vládu, že náklad lietadla ukradla a žiada výkupné vo výške 100 miliónov libier, inak zničí niektoré z veľkých miest sveta. Operáciu pod názvom Thunderball mal na starosti člen organizácie Emilio Largo (Adolfo Celi) a jeho tím. MI6 na to povolala svojich najlepších agentov, ale veliteľom sa stal iba jeden a to James Bond (Sean Connery). Zostávali štyri dni, keď agent odletel na Bahamy, kde naňho čakala krásna osudová žena bažiaca po pomste Fiona Volpe (Luciana Paluzzi) a aj okúzľujúca Domino Derval (Claudine Auger).

## Fakty a zaujímavosti
* Natáčalo sa v Paríži, na Bahamách a v Pinewood Studios v Londýne.
* Ide o prvú bondovku na ktorej produkcii sa podieľalo aj USA.
* Film sa začal nakrúcať 16. februára 1965.
* V roku 1983 vznikol neoficiálna bondovka *[[Nikdy nehovor nikdy (film z roku 1983)|Nikdy nehovor nikdy]]*, ktorá je inšpirovaná daným filmom.
* S rozpočtom vyšším ako 9 miliónov dolárov sa jednalo o dovtedy najdrahší film série.

## Postavy
* **Emilio Largo**: bol vysoko postavený člen Spectra, taktiež hrdý majiteľ jachty Disco Volante či obrovského prímorského domu. No nevedel prehrávať, čo Bond zistil, už keď ho porazil v miestnom kasíne pri ich prvom stretnutí.
* **Fiona Volpe**: išlo o vrahyňu Spectra, ktorá zorganizovala únos bombardéra a taktiež odstránila nespoľahlivých spolupracovníkov.
* **Domino Derval**: sestra pilota majora Dervala Domino bola Largovou priateľkou, ktorá v jeho sídle preleňošila celé dni. Mala už plné zuby jeho majetníckych spôsobov a taktiež ju Bond priťahoval. Časom sa jej nechuť k Largovi zmenila na nenávisť, keď sa dozvedela že mal prsty v smrti jej brata.
* **Vargas**: Largov obľúbený vrah Vargas nemal okrem zabíjania ľudí nejakú hriešnosť. Pri pokuse zabiť Bonda a Domino dostal svoju ranu z milosti.
* **Paula Caplan**: táto agentka MI6 obetovala vlastný život, aby zachránila Bondovu akciu. Bond ju išiel do Largovej vily v Palmyre oslobodiť, ale už bolo po nej.

## Galéria

Súbor:ROCK POINT, NASSAU, BAHAMAS.jpg|Largov dom v Nassau na Bahamách.
Súbor:Russhon and Connery on set of "Thunderball" 130114-F-ME954-003.jpg|Russhon a Connery počas produkcie *Thunderballu*.
Súbor:Beaulieu National Motor Museum, Hampshire (460861) (9454824895).jpg|Titulná strana knihy s podpisom Conneryho.
Súbor:Jet pack (Thunderball) National Motor Museum, Beaulieu.jpg|Replika prístroja Jet pack z filmu.
Súbor:ChateaudAnetNorthernFront.jpg|Château d’Anet použitý v úvode filmu ako plukovníkov zámok.


## Poznámky

## Referencie

## Iné projekty

## Externé odkazy
* ''James Bond: Thunderball'' na oficiálnej stránke 
* 
* 
* 
* 
* ''James Bond: Thunderball'' v MGM 
* ''James Bond: Thunderball'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1965
Kategória:Britské filmy
Kategória:Filmy USA